kardosdrur/scandi-wiki huggingface dataset:
Tskhinvali

Tskhinvali (også stavet Cchinvali eller Cxinvali) (georgisk ცხინვალი, ossetisk Цхинвал eller Чъреба, Tjreba) er hovedstaden i den de facto selvstændige republik Sydossetien, der internationalt regnes som en del af Georgien. Ifølge Georgiens officielle administrative inddeling hører Tskhinvali til regionen Sjida Kartli.

Byen ligger ved floden Store Liakhvi, omkring 100 km nordvest for Georgiens hovedstad Tbilisi.

Historie 
Der har været bosættelser i området omkring byen siden bronzealderen.

Tskhinvali blev første gang nævnt i skriftlige georgiske kilder i 1398 som en landsby i Kartli (Centralgeorgien), men senere kilder tilskriver grundlæggelsen den georgiske kong Asphagur af Iberia fra 200-tallet, der byggede en fæstning her. I starten af 1700-tallet var Tskhinvali en lille “kongelig by” og var primært beboet af munke. Tskhinvali blev annekteret af Det russiske rige sammen med resten af Østgeorgien i 1801. Byen lå langs handelsvejen fra Nordossetien til Tbilisi og Gori, og byen udviklede sig gradvis til en handelsby med en blanding af jødisk, georgisk, armensk og ossetisk befolkning.

Da Sovjetunionen overtog landet, efter at Georgien i havde en kort periode med selvstændighed i 1918-20, blev Tskhinvali hovedstad i den autonome oblast Sydossetien i den georgiske sovjetrepublik. Dermed blev byen stort set ossetisk på grund af kraftig urbanisering og den sovjetiske politik med at forflytte ossetiske folk fra nærliggende landsbyområder til byen. Byen var et industricenter med savværk og fabrikker samt kultur- og uddannelsesinstitutioner. Ved en folketælling i 1989 havde byen 42.934 indbyggere, mens tallet i dag ligger på omkring 30.000, hvoraf 90% er russiske statsborgere.

7. august 2008 indledte georgiske styrker et angreb mod byen for at “genindføre forfatningsmæssig kontrol over regionen”. Trods modstand fra ossetiske styrker lykkedes det Georgien at indtage byen samme dag. Dagen efter gik russiske styrker over grænsen og gik i kamp med georgiske styrker for at gengælde angrebet på de mange russiske statsborgere i regionen.

Kilder 
 Tsotniahsvili, M.M. History of Tskhinvali. Tskhinvali, 1986

Sydossetien
Byer i Georgien
Holyroodhouse High Constables

Holyroodhouse High Constables, et lille korps af ceremonielle vagter ved det engelske kongehus officielle residens Holyrood Palace i den skotske hovedstad Edinburgh.
 
Vagtkorpset stammer fra det 16. århundrede og for nuværende, 2008, er vagterne tilstede når de kongelige eller the Lord High Commissioner fra den skotske kirke residerer.

Tilstede på permanent basis i Holyrood Palace er den faste stab af tjenestefolk og the Lord High Constable of Scotland, som er ansvarlig for de kongeliges sikkerhed når de opholder sig i Edinburgh.

Kongelige fra Storbritannien
Storbritanniens militær
Tony Rodian

Tony Rodian (født Kaj Tonny Rodian Gress 13. november 1931 på Frederiksberg − 19. april 1995 smst.) var en dansk skuespiller.

Som elev af Hans Egede Budtz fik Rodian sin debut på Københavnerkroen som parodist i juli 1949. Hurtigt blev han afholdt, men skiftede alligevel til romantiske kabareter, bl.a. på Dyrehavsbakken og diverse varietéer og de første shows på tv. Han virkede også som konferencier og tv-vært. Han blev psykisk syg og alkoholiker, hvilket han ikke lagde skjul på.

I en periode var han gift med skuespillerinden Sigrid Horne-Rasmussen. Tony Rodian var bror til skuespillerinderne Helle Hertz og Lone Hertz samt onkel til Anders Peter Bro, Nicolas Bro, Laura Bro og Steen Stig Lommer, som alle er uddannede skuespillere.

Tony Rodian er begravet på Frederiksberg Ældre Kirkegård.

Filmografi 
 Sukceskomponisten (1954)
 Mig og min lillebror (1967)
 Den korte sommer (1976)
 I løvens tegn (1976)

Eksterne henvisninger 
 
 

Skuespillere fra Danmark
Sedov (skoleskib)

Sedov er et russisk skoleskib/træningsskib inden for fiskeri.  Det  er verdens største sejlskib, og har været benyttet som skoleskib af  Sovjetunionens flåde.  Senere er skibet blevet et russisk træningsskib inden for fiskeri, med hjemhavn i Murmansk.  Skibet har flere gange deltaget i The Tall Ships' Races.

Det blev bygget i Kiel på værftet Friderich Krupp Germaniawerft i marts 1921.  Oprindelig blev det bygget til og sejlede med salpeter, som et led i rederiet F.A. Vinnen & Co, Bremen sejlskibsflåde efter 1. verdenskrig.

Skibet sejlede under 2. verdenskrig en tid i Østersøen, men blev senere oplagt på Flensborg Fjord. Efter 2. verdenskrig i 1945, blev skibet taget som krigsbytte af Sovjetunionen.

Dets første navn var Magdalene Vinnen II, senere Kommodore Johnsen og nu Sedov.

Data 
  4 mastet bark
  Længde: 108,7 m
  Total længde: 122,3 m
  Bredde: 14,9 m
  Højde: 58 m 
  Dybgang: 6,5 m
  Sejl overflade: 4195 m²
  Besætning: 240 
  Hastighed: 18 knob, med motor 8 knob
  Motorkraft: 128 hk diesel

Skoleskibe
Lizzi Varencke

Lizzi Varencke (født 9. august 1941) er en dansk skuespiller.

Varencke, der var uddannet danserinde, blev elev ved Ungdommens Teater 1965-1967. Senere blev hun tilknyttet Gladsaxe Teater, Boldhus Teatret og Scala. Hun havde roller i musicals, børneteater og gadeteater og fik også tv-roller i Kirsebærhaven, Dronningen og Seks personer søger en forfatter.

Filmografi 
 Der var engang (1966)
 Den røde rubin (1969)
 Nøddebo Præstegård (1974)
 Sønnen fra Vingården (1975)
 Den korte sommer (1976)
 I løvens tegn (1976)
 Rend mig i traditionerne (1979)

Eksterne henvisninger 
 

Skuespillere fra Danmark
Døllefjelde Kirke

Kirken består af et romansk kor (resten af den oprindelige kirke) og et gotisk skib samt et sengotisk tårn mod vest. Syd for kirken fandtes tidligere en helligkilde, St. Kjelds kilde, som frem til 1593 gav anledning til et kildemarked. Man skal angiveligt have forsøgt at stoppe kilden, men den genopstod flere gange på andre steder nær kirken. I 1593 flyttede markedet til Sakskøbing. Det fortælles at borgerne i Sakskøbing købte markedet af kirken og betalte med en mur af brændte sten, muligvis kirkegårdens nordmur med en indgangsportal.

Inventar 
 Døbefonten er romansk og måske fra kirkens oprettelse.
 I korets nordside findes en kopi af et middelalderligt vindue med glasmaleri. Originalen blev nedtaget 1825 og indleveret til Nationalmuseet.
 På skibets nordvæg hænger et korbue-krucifiks fra ca. 1325.
 Altertavlen er fra ca. 1610
 Foran tavlen er opstillet en formindsket kopi af Thorvaldsens kristusfigur.
 Alterbordet er nyere.

Eksterne kilder og henvisninger 

 Otto Norn: Danmarks kirker, Maribo Amt b. 2
 Døllefjelde Kirke  hos KortTilKirken.dk
 Døllefjelde Kirke hos danmarkskirker.natmus.dk (Danmarks Kirker, Nationalmuseet)

Kirker i Guldborgsund Kommune
Kirker i Lolland-Falsters Stift
Kirker i Maribo Amt
Lolland
Jens Brenaa

Jens Brenaa (født 11. januar 1940 i Taastrup) er en dansk skuespiller, balletdanser og instruktør.

Brenaa, der er søn af Hans Brenaa og Erika Voigt, blev uddannet på Det Kongelige Teaters Balletskole og supplerede sidenhed med bl.a. dramatikundervisning. Han var fra 1969 tilknyttet Comedietournéen, Debatteatret, Aalborg Teater, Det Danske Teater, Det Kongelige Teater og John Sørensens Børneteater. Han blev i 1970 tilknyttet Joker Teatret som koreograf. Frem til 1994 spillede han rollen som Kassander på Pantomimeteatret i Tivoli. De senere år har han virket som foredragsholder.

Filmografi 
 Motorvej på sengekanten (1972)
 Nøddebo Præstegård (1974)
 Piger i trøjen (1975)
 Familien Gyldenkål (1975)
 Normannerne (1976)
 Piger til søs (1977)

Eksterne henvisninger 
 

Skuespillere fra Danmark
Personer fra Taastrup
Some Kind of Monster (ep)

Some Kind of Monster er en ep med Metallica fra 2004, hvor titelsangen er en redigeret version af en sang fra albummet St. Anger. Denne er suppleret med live-numre fra 2003-showene.

Metallica
Album fra 2004
Leros

Leros er en af de Dodekanesiske øer, også kaldet Dodekaneserne, tæt på Kos og Tyrkiet.

Øen er endnu ikke præget af turisme, de fleste besøgende er grækere.

Leros var en af de øer, der blev okkuperet af Italien i 1912.

Leros har en lufthavn, Leros Airport. Lufthavnen ligger nordsiden af øen ved byen Partheni. 

Dodekaneserne
Thomas Wilfred

Thomas Wilfred (født Richard Edgar Løvstrøm 18. juni 1889 i Næstved – 10. juni 1968 i Nyack, New York) var en dansk-amerikansk musiker kendt for sin visuelle musik, som han kaldte Lumia. Han designede også et slags "lys-keyboard" kaldet Clavilux. 

Wilfreds visuelle lys-musik blev aldrig rigtig forstået i hans hjemland i hans egen samtid, men i udlandet blev han kendt for sin eksperimentelle lyskunst. Det var meningen, at det skulle være en stille kunstart. Begrebet "Clavilux" betyder oversat fra latin "lys spillet med toner".

Wilfreds far drev et fotografistudie, og Wilfred udstillede i en ung alder. Han studerede kunst og digtning i Paris og fik tidligt berømmelse ved at spille "lutkoncerter" rundt omkring i Europa og USA. 

Omkring 1905 begyndte Wilfred at eksperimentere med lys og stykker af farvet glas.

Eksterne henvisninger 
 Biografi 

Musikere fra Danmark
Kunstnere fra Danmark
Personer fra Næstved
Kalymnos

Kalymnos er den fjerdestørste ø i den græske øgruppe Dodekaneserne tæt på den tyrkiske vestkyst. Øen er på 109 km² og har ca. 16.000 indbyggere. Der er en lufthavn på øen med forbindelse til Athen. Skibe fra Piræus,  Kos, Rhodos, Leros og Patmos lægger til i Pothia.

Fra Kalymnos foregår der blandt andet dykning efter  natursvampe, som øen har været berømt for siden det 16. århundrede. Øen er sent blevet et turistmål, især for bjergbestigning. Landsbyerne er rolige, mens der er mere liv i havnebyen Pothia, der er øens hovedby. Kalymnos har to badestrande, Myrties og Massouri.

Kalymnos er en ret gold klippeø, hvor flere af byerne ligger i mere frugtbare dale. Dalen Vathi har mange haver og frugtplantager, og den tilhørende havneby Rina besøges af mange turistbåde.

Dodekaneserne
Povl Wöldike

Povl Jeremias Wöldike (13. august 1899 i København − 25. juli 1975) var en dansk skuespiller. Han var søn af operasanger og skuespiller Rolf Asker Wöldike (1852-1919).

Som skuespiller var Povl Wöldike tilknyttet Apollo Teatret og Det ny Scala i 1950'erne. Senere blev han freelance ved bl.a. Det ny Teater og Folketeatret. 

Wöldike er begravet på Assistens Kirkegård i Odense.

Udvalgt filmografi 
 Den mandlige husassistent (1938)
 Forellen (1942)
 Afsporet (1942)
 Det ender med bryllup (1943)
 Det store ansvar (1944)
 Frihed, lighed og Louise (1944)
 Far betaler (1946)
 Brevet fra afdøde (1946)
 Hatten er sat (1947)
 Lejlighed til leje (1949)
 Den stjålne minister (1949)
 Lynfotografen (1950)
 Fireogtyve timer (1951)
 Vores fjerde far (1951)
 Kærlighedsdoktoren (1952)
 Fløjtespilleren (1953)
 Det gælder livet (1953)
 Sukceskomponisten (1954)
 Den kloge mand (1956)
 Far til fire og onkel Sofus (1957)
 Bundfald (1957)
 Skovridergården (1957)
 Ingen tid til kærtegn (1957)
 Krudt og klunker (1958)
 Ung kærlighed (1958)
 Pigen og vandpytten (1958)
 Verdens rigeste pige (1958)
 Vi er allesammen tossede (1959)
 Skibet er ladet med (1960)
 Reptilicus (1961)
 Pigen og pressefotografen (1963)
 Nyhavns glade gutter (1967)
 Og så er der bal bagefter (1970)
 Hurra for de blå husarer (1970)

Tv-serier 
 Livsens Ondskab (1972)

Eksterne links 
 
 

Skuespillere fra Danmark
Personer fra København
Signi Grenness

Signi Grenness Tholstrup f.Grenness (født 21. august 1919 i København, død 6. april 2003 i Helsingør) var en dansk skuespiller.

Grenness blev uddannet fra Det Kongelige Teaters Elevskole i 1941 og debuterede på Betty Nansen Teatret samme år. Hun var desuden tilknyttet Frederiksberg Teater, Nygade Teatret, Folketeatret, Det Kongelige Teater, Allé-Scenen og Friluftsteatret. I 1950'erne var hun en kort overgang ved Aalborg Teater og medvirkede også i gæstespil på Aarhus Teater.

Privat 
Signi Grenness var datter af maler Johannes Grennes (født 1875, død 1963) og Karen Margrethe Andersen (født 1879, død 1970).
Hun var gift med Knud Tholstrup (født 1904, død 1989). Signi Grenness er begravet på Garnisons Kirkegård i København.

Filmografi 
 Det bødes der for (1944)
 Guds mærkelige veje (1944)
 Hatten er sat (1947)
 Det gælder os alle (1949)
 Lynfotografen (1950)
 Historien om Hjortholm (1950)
 Mosekongen (1950)
 Dorte (1951)
 Husmandstøsen (1952)
 Det gælder livet (1953)
 Den kloge mand (1956)
 Komtessen (1961)
 Hurra for de blå husarer (1970)

Eksterne henvisninger 
 
 

Skuespillere fra Danmark
Personer fra København
Knud Tholstrup

Knud Tholstrup (født 12. juli 1904, død 24. marts 1989) var en dansk erhvervsleder, politiker (Retsforbundet) og debattør.

Familie 
Knud Tholstrup var søn af mejeriejer, senere proprietær Rasmus Peder Rasmussen Tholstrup (1861 - ?) og Sørine Larsen (1871-1946).
 Brødre:
 Henrik (14. januar 1893),
 Lili (21. august 1894),
 Laurits (4. september 1896),
 Poul (7. juni 1898),
 Hans (8. februar 1901),
 Erik (3. april 1902)
 Jakob (11. november 1906)
Han blev gift første gang 23 august 1929 i Himmelev med Eva Helen Brødsgård, (født 22.4.1906 i Kværkeby - død 11.9.1968 i København).
 De fik én datter og to sønner, Inga Tholstrup(1936-?), Ole Knud Tholstrup (1930 - 1991), Svend Knud Tholstrup(1933 - 2015).
Gift anden gang 10 december 1969 med skuespiller Signi Grenness, (født 21.8.1919 i Kbh., død 6.4.2003)

Uddannelse 
 Roskilde Katedralskole uden afsluttende eksamen.
 Landbrugsskole i Vejlby ved Aarhus 1921 - 1922.
 Praktik i Skotland.

Erhverv 
 Ved landbruget, hos far??? til 1936?
 Københavns Smørrebrødsfabrik A/S. 1936 – 1941. Direktør. Kompagnon med bror Jakob.
 Dansk Flaskegaskompagni / Kosangas A/S 1941 -1974. Direktør.
 bestyrelsen for Kosan A/S 1974 - 1986
Desuden ejer af Kosan Chrisplant, Kosan Cylindric, Kosan Lydex/Simplex.

Medlem af Folketinget 1946 - 1958 for Retsforbundet

Debattør 
Knud Tholstrup var en flittig debattør og skribent. Disse debatindlæg optog ham så meget, at hvis han ikke fik et debatindlæg optaget, indrykkede han det som en annonce.
Han fik udgivet en enkelt bog og mange pjecer.
Hans erindringer er udgivet i 2015, 26 år efter hans død.

Til fremme af den frie debat tog han initiativ til oprettelse af Kosan Prisen, en opmuntring til frimodig brug af ytringsfriheden.

Anerkendelse og tillidshverv 
 Ordener
 Ridder af Dannebrog 1960
 Medlem af
 Grosserer Societetets repræsentantskab (1947 - 1987)
 Akademiet for de tekniske videnskabers finansråd
 Priser
 Adam Smith Prisen 1988 
 Jyllandspostens Debatpris

Bibliografi 
 Tale er sølv, – tavshed er underkastelse (1986)

Eksterne henvisninger 
 

 Knud Tholstrup - Erindringer (2015)
 Dansk Biografisk Leksikon

Kilder 

Erhvervsfolk fra Danmark
Tidligere folketingsmedlemmer fra Retsforbundet
Henry Lohmann

Henry Lohman Nielsen (14. februar 1924 i Blommenslyst ved Odense − 4. oktober 1967 i København) var en dansk skuespiller.

Lohman læste hos Kai Lind, blev elev på Odense Teater i 1948 og blev uddannet skuespiller fra Det Kongelige Teaters Elevskole. Han var 1953–1966 tilknyttet teatret og havde sideløbende mange roller i film og tv, ligesom han blev kendt for sine H.C. Andersen-oplæsninger.

Lohman er begravet på Vor Frelsers Kirkegård i København.

Filmografi 
 Karen, Maren og Mette (1954)
 Kongeligt besøg (1954)
 Den kloge mand (1956)
 Kispus (1956)
 Sønnen fra Amerika (1957)
 Helle for Helene (1959)
 Poeten og Lillemor (1959)
 Forelsket i København (1960)
 Tro, håb og trolddom (1960)
 Ullabella (1961)
 Cirkus Buster (1961)
 Komtessen (1961)
 Den hvide hingst (1961)
 Sorte Shara (1961)
 Tine (1964)
 Næsbygaards arving (1965)
 Soyas tagsten (1966)
 Naboerne (1966)
 Brødrene på Uglegården (1967)
 Fup eller fakta (1967)

Eksterne henvisninger 
 
 

Skuespillere fra Danmark
Personer fra Odense
Jan Zangenberg

Jan Vilhelm Zangenberg (født 23. april 1927 i København, død 5. august 1992) var en dansk skuespiller.

Zangenberg blev uddannet fra De Frederiksbergske Teatres Elevskole. Han blev efterfølgende tilknyttet Aalborg Teater. Da han vendte tilbage til København i 1956 var det som teaterleder på Nygade Teatret. 1959–1961 var han chef for Riddersalen i Tivoli. I 1962 skabte han sammen med bl.a. Bodil Ellehammer hovedstadens første intimteater, Fiolteatret, som han ledte frem til 1965. Samme år blev han direktør for Comediehuset, hvor han var frem til 1968. Derefter kastede han sig over børneteatret. I 1977 oprettede han Jan Zangenbergs Teater, og fra 1972 til sin død medvirkede han i Pantomimeteatret i Tivoli som Kassander.

Filmografi 
 Lyntoget (1951)
 Familien Gyldenkål (1975)
 Attentat (1980)
 Det parallelle lig (1982)
 Otto er et næsehorn (1983)

Tv-serier 
 Smuglerne (1970)
 En by i Provinsen (1977-1980)

Eksterne henvisninger 
 
 

Skuespillere fra Danmark
Personer fra København
Vester Ulslev Kirke

Vester Ulslev Kirke er kirken i Vester Ulslev på Lolland. Kirken er bygget før år 1300.
Kirken består af et romansk hus med senere tilføjet sengotisk tårn. Der er svage rester af kalkmalerier fra omkring 1300. Ditlev Gothard Monrad var præst 1846-1849 og var en af hovedforfatterne af 1849-grundloven, som er udtænkt i præstegården i Vester Ulslev. I 1849-1854 var han biskop over Lolland-Falster og blev senere minister.

Kirkens orgel 
I året 1897 blev Laurids Jørgensen kaldet til embedet som lærer ved Strandbyernes skole. Han var uddannet organist. Der var imidlertid ikke noget orgel i Vester Ulslev Kirke, så Laurids Jørgensen gik i gang med at at skaffe penge og opbakning til et orgel.

i 1904 bevilligede sognerådet et årligt honorar på 50 kr. til organisten, ligesom det vedtog at afholde udgifterne til forsikring af orglet samt til en bælgtræder. Det var ikke elektricitet i kirken. Desuden lykkedes det på forskellig vis at skaffe penge til orglet bl.a. ved i juni 1905 at afholde en fest på festpladsen i Kjeldskov.

Orglet kostede 1.700 kr., som blev skaffet ved bidrag og frivilligt arbejde, og sognerådet påtog sig driftsomkostningerne. Menighedsrådet havde ikke noget at skulle sige over orglet. Det gav anledning til forespørgsler fra både amtmand og provst, der begge undrede sig over denne konstruktion. Sognerådet havde endda indført særskilte betalinger for brug af orglet uden for de normale gudstjenester. Prisen var fra 1 til 20 kr. efter lejerens ansatte rigdom.

I 1982 var orglet i så miserabel stand, at det ikke kunne betale sig at reparere det. Det blev solgt for 1.000 kr. og et ny orgel installeret.

Inventar 
 Døbefonten er romansk og sandsynligvis fremstillet på Gotland.
 Den ene af kirkens klokker er senmiddelalderlig, den anden er fra 1860.
 Altertavlen er fra ca. 1616 og minder meget om den i nabosognet Fuglse.
 Foran tavlen er opstillet en formindsket kopi af Thorvaldsens kristusfigur.
 Alterbordet er nyere.
 Prædikestolen er fra ca. 1610

Eksterne kilder og henvisninger 

 Otto Norn: Danmarks kirker, Maribo Amt b. 2
 Krumsøarkivets årsskrift 1991
 Vester Ulslev Kirke hos KortTilKirken.dk
 Vester Ulslev Kirke hos danmarkskirker.natmus.dk (Danmarks Kirker, Nationalmuseet)

Kirker i Guldborgsund Kommune
Kirker i Lolland-Falsters Stift
Kirker i Maribo Amt
Milano-Sanremo 2008

Milano-Sanremo 2008 blev afholdt 22. marts 2008, og var den 99. udgave af løbet. Ruten var 3 km længere end i 2007, efter at stigningen Le Mànie var spærret pga. vejarbejde på den traditionelle strækning. Vejarbejdet sørgede også for at løbet blev afsluttet på Lungomare Italo Calvino og ikke på Via Roma som normalt.

Resultat 

Cykelløb i 2008
2008
Jul i Juleland

Jul i Juleland er en dansk tv-julekalender fra 1993. Den blev sendt på TV 2 og er en fortsættelse til julekalenderen Skibet i Skilteskoven fra 1992.

Plot 
Julekalenderen handler om sømanden Otto og hans papegøje Bounty, der har slået sig ned på sit skib, Julia, der ligger midt ude i skoven. I bunden af skibet flytter nisserne Karse, Brumle og Gyvel ind, efter opfrodring fra nisserne fra den forrige kalender.

Oppe i møllen bor Wilhelm Kayser og han har en plan for skoven. Han vil købe den af Otto og skabe et kæmpemæssigt Juleland. Han overtaler snart borgmesteren til at støtte sin plan, der er dog bare det problem at hverken borgmesterens datter, "Henry", landhandelens Karen-Marie eller Otto er til at få med på planen – og Otto er jo formelt ejer af skoven!

Medvirkende 
 Otto Brandenburg som Otto
 Kurt Ravn som Karse
 Tom McEwan som Brumle
 Sonja Oppenhagen som Gyvel
 Amalie Ihle Alstrup som "Henry"
 Ulf Pilgaard som Borgmester van Brehmen
 Henrik Koefoed som Albert Arvidsen
 Waage Sandø som Wilhelm Kayser
 Lisbet Dahl som Viola Kayser
 Karin Jagd som Karen-Marie
 Tommy Kenter som Durtsfeldt Wittenborg, Børgesen og Villy Vox
 Charlotte Fich som Skovfeen
 Søren Thorup som Papegøjen Bountys stemme
 Pernille Aalund som Adelaides stemme

Produktion 
Jul i Juleland blev i 1993 optaget i TV1 Productions studier i Taastrup ved København,  som er grundlagt af sangeren Johnny Reimar.

Referencer

Eksterne henvisninger 
 

Børneserier fra Danmark
TV2 familie-julekalendere
Julekalendere
Danske tv-serier fra 1990'erne
Christian Abbiati

Christian Abbiati (født 8. juli 1977 i Abbiategrasso, Milano, Italien) er en italiensk tidligere fodboldspiller (målmand), som primært spillede for den italienske Serie A-klub AC Milan.

Eksterne henvisninger 

 

Fodboldspillere fra Italien
Fodboldspillere fra Juventus F.C.
Fodboldspillere fra Atlético Madrid
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Morten Schaffalitzky

Morten baron Schaffalitzky de Muckadell (født 20. april 1975 i Charlottenlund) er en dansk skuespiller.

Han er søn af baron Steen Harpøth Schaffalitzky de Muckadell og Inger-Margrethe Larsen. Han er uddannet fra Skuespillerskolen ved Aarhus Teater i 2000.

Filmografi 
 Karlsvognen (1992)
 Farligt venskab (1995)
 Anja og Viktor - Brændende kærlighed (2007)
 En mand kommer hjem (2007)

Tv-serier 
 Hvor svært kan det være (2001)
 Anna Pihl (2006-2007)

Reklamer 
 Firma: Kvickly – bureau: Republica (januar 2011) Firma: Opel (december 2019)

Eksterne henvisninger 
 

Skuespillere fra Danmark
Personer fra Charlottenlund
Slægten Schaffalitzky de Muckadell
Baroner fra Danmark
Danskere i 2000-tallet
Johannes Lilleøre

Johannes Hillersborg Lilleøre (født 18. juli 1974) er en dansk skuespiller og forfatter.

Lilleøre er uddannet fra Skuespillerskolen ved Aarhus Teater i 2001 og har siden bl.a. haft roller i Grønnegårds Teatret i 2002 og 2003 samt som Erik i Det' bare mænd i Tappehallerne. Desuden har han været tilknyttet Nørrebros Teater, Café Teatret, Aarhus Teater og Det Kongelige Teater.

I 2012 debuterede Lilleøre som forfatter med romanen Nowhere, og efterfølgende gennemførte han Forfatterskolens toårige kunstneriske uddannelse 2014-2016.

Filmografi

Film 
 Familien Gregersen (2004) - Jes
 Anja og Viktor - Brændende kærlighed (2007) - Buster - Gittes ven
 Anja og Viktor - I medgang og modgang  (2008) - Buster - Gittes ven
 Esthers orkester (2022) - Thomas

Tv-serier 
 Rejseholdet (2000-2003)
 Nikolaj og Julie (2002-2003)
 Nynne (2006)
 Maj & Charlie (2008)

Forfatterskab 
 Nowhere, roman 2012, Lindhardt & Ringhof 
 Mårhund, roman 2016, Lindhardt & Ringhof 
 Min syge ven, roman 2018, Forlaget Basilisk

Eksterne henvisninger 
 
 Johannes Lilleøre på Forfatterweb

Skuespillere fra Danmark
Romanforfattere fra Danmark
Mandlige forfattere i det 21. århundrede
Lino Červar

Lino Červar (født 22. september 1950 i Delići, Jugoslavien) er en kroatisk-makedonsk håndboldtræner, der er landstræner for det Kroatiske landshold. Han har været træner for bl.a , RK Zagreb,  og selvsamme Kroatien.

Netop Kroatien stod han i en årrække, frem til 2010, i spidsen for Kroatiens herrelandshold, som han fejrede mange triumfer med. Udover arbejdet med håndbold var han også aktiv i politik, og har tidligere været medlem af det kroatiske parlament.

Resultater 
Červar overtog ansvaret for det kroatiske landshold i 2002 og allerede året efter vandt holdet guld ved VM i Portugal. Året efter førte han holdet til OL-guld i Athen. Udover guldmedaljerne er det også blevet til sølvmedaljer, blandt andet ved EM i Norge 2008, hvor han huskes for sin bortvisning i finalen mod Danmark. I 2010 trak han sig tilbage til posten, der blev overtaget af assistenten Slavko Goluža.

Eksterne henvisninger 
 Info

Håndboldtrænere fra Kroatien